COVID-19 मामलों में ताज़ा वृद्धि के बीच फ़्रांस में स्वास्थ्य कर्मियों का विरोध प्रदर्शन
COVID-19 के नए मामलों में वृ्द्धि के बीच फ्रांस में स्वास्थ्यकर्मियों ने गुरुवार 15 अक्टूबर को पेरिस स्थित स्वास्थ्य मंत्रालय के बाहर प्रदर्शन किया। प्रदर्शन करने वाले स्वास्थ्यकर्मियों ने भर्ती करके रोज़गार बढ़ाने, सभी कर्मचारियों के लिए वेतन में बढ़ोतरी करने और काम करने की स्थिति में सुधार करने की मांग की।
पिछले सप्ताह से COVID-19 मामलों की बढ़ती संख्या के मद्देनज़र फ्रांस के राष्ट्रपति इमैनुएल मैक्रोन ने बुधवार को पेरिस में स्वास्थ्य आपातकाल की घोषणा की। देश भर के विभिन्न अस्पतालों और स्वास्थ्य सेवा केंद्रों में भी विरोध प्रदर्शन हुए।
रप्टली के अनुसार,"अप्रैल महीने में फ्रांसीसी सरकार ने स्वास्थ्य कर्मचारियों को मार्च 2021 तक प्रति माह 160 यूरो की वृद्धि का भुगतान करने के लिए श्रमिक संघों के साथ सहमति व्यक्त की थी। तब से कर्मचारी बेहतर भर्ती स्कीम और सामान्य वेतन नवीनीकरण की मांग कर रहे हैं। "
स्वास्थ्य कर्मचारियों और जनरल कन्फेड्रेशन ऑफ लेबर (सीजीटी) सहित ट्रेड यूनियनों ने सोशल मीडिया पर # JeSuisÉpuiséE (मैं शक्तिहीन हूं) अभियान शुरू किया है। इंटर-होपिटौक्स कलेक्टिफ़ ने सोशल सिक्योरिटी फाइनेंस बिल 2021 (पीएलएफएसएस) को अंतिम रूप देने के संबंध में सार्वजनिक अस्पतालों को बचाने के लिए एक नई कठोर योजना तैयार करने के लिए देश के सांसदों से आग्रह किया।
कलेक्टिफ़ इंटर-अर्जेंस ने कहा कि "साल-दर-साल, स्वास्थ्य क्षेत्र को आवंटित बजट में काफी कमी आई है, जिससे अस्पताल के हज़ारों बिस्तर समाप्त हो गए हैं, सेवा बंद हो गई है और भर्ती के बिना सेवनिवृत्ति से कर्मचारियों की संख्या कम हो गई है। पुराने और खराब होने वाले उपकरणों को बदला नहीं गया है। इन सब से इलाज की गुणवत्ता में गिरावट आई जो भयावह होता जा रहा है जिससे रोगी मुख्य रुप से शिकार होते हैं।"
फ्रांस के लगभग 250 अस्पतालों के एक्सिडेंट और एमर्जेंसी (ए ए 7411 ंड ई) विभागों में डॉक्टरों, नर्सों और अन्य कर्मचारी साल 2019 से हड़ताल पर हैं। वे बेहतर मज़दूरी, बेहतर काम की स्थिति और अस्पतालों के लिए फंड में वृद्धि की मांग कर रहे हैं।
चूंकि पेरिस और देश के अन्य हिस्सों में COVID-19 के नए मामलों में वृद्धि सामने आई है ऐसे में अधिकारियों ने रात 9 बजे से सुबह 6 बजे के बीच कर्फ्यू की घोषणा की है। 17 अक्टूबर से कम से कम चार हफ्तों के लिए इले-डी-फ्रांस, ग्रेनोबले, लिले, लियोन, ऐक्स-मार्सिले, सेंट एटिएने और टूलूज़ सहित कई क्षेत्रों में पाबंदी लागू किए जाएंगे।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva